b'\n_START_ARTICLE_\nMarina di Pisa\n_START_PARAGRAPH_\nMarina di Pisa on pieni kaupunki Pisan maakunnassa, Toscanan alueella Keski-Italiassa. Kaupunki sijaitsee noin 11 kilometri\xc3\xa4 Pisasta l\xc3\xa4nteen. Kaupungin asujaimisto (noin 4\xc2\xa0000 asukasta) koostuu talviaikaan suurimmaksi osaksi el\xc3\xa4kel\xc3\xa4isist\xc3\xa4, kes\xc3\xa4kuukausina se on suosittu matkailukohde ja tunnettu kylpyl\xc3\xb6ist\xc3\xa4\xc3\xa4n._NEWLINE_Arno-joen suulla sijaitseva kaupunki perustettiin 1800-luvun loppupuolella, virallisena perustamisvuotena pidet\xc3\xa4\xc3\xa4n vuotta 1872. Vuonna 1892 kaupunkiin rakennettiin rautatie. Kaupungissa sijaitsi Costruzioni Meccaniche Aeronautiche S.A:n lentokonetehdas, jossa valmistettiin toisen maailmansodan aikana muun muassa Fiat G.50 -h\xc3\xa4vitt\xc3\xa4ji\xc3\xa4 ja my\xc3\xb6hemmin, sodan j\xc3\xa4lkeen, raitiovaunuja ja linja-autoja.'